《刘子华儒吏》
元代·方回

短檠彻晓一灯寒，椰腹中藏万卷宽。
了事足为良吏易，读书真卷大儒难。
隐身雁鹜虽常调，致位貂蝉可显官。
褒鄂功臣不须此，长枪挽出进贤冠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。